נבחרת ישראל בכדורגל חופים

נבחרתה הלאומית של ישראל בכדורגל חופים מייצגת את ישראל בתחרויות בינלאומיות ונמצאת בפיקוחה של ההתאחדות לכדורגל בישראל, כמו כל ענף הכדורגל בישראל. ב-1 ביוני 2007 הוכרז על הקמתה של ליגת כדורגל החופים של ישראל. כאירוע פתיחה חגיגי ארגנה ההתאחדות לכדורגל בישראל משחק ידידות בין נבחרת ישראל לנבחרת אנגליה. משחקה הראשון של הנבחרת הסתיים בניצחון 5–6. בין הכובשים היו גם שני שחקני עבר של נבחרת ישראל בכדורגל, אלון מזרחי ואיציק זוהר. מאוחר יותר אותו החודש, נבחרת ישראל לקחה חלק במפעל הראשון שלה - מוקדמות אליפות אירופה, אשר מהווה בתורה גם את שלב המוקדמות של גביע העולם. התחרות נערכה באתונה. ישראל הפסידה את משחקה הראשון נגד רוסיה, לאחר שהמשחק הסתיים בשוויון 6-6 בתום הארכה והמשחק הלך להכרעה בבעיטות עונשין שתוצאתיהן 12–13 לרוסיה. קפטן הנבחרת, צחי אילוז, כבש את כל השערים של ישראל בזמן החוקי. במשחק השני של שלב הבתים, ישראל התמודדה עם המארחת, יוון וניצחה 1–2. את שער הניצחון כבש צחי אילוז בשליש האחרון. לאחר שרוסיה הביסה את יוון 1–5, ישראל סיימה במקום השני בבית ולא עלתה לאליפות אירופה בכדורגל חופים לשנת 2007. קפטן נבחרת ישראל, צחי אילוז, זכה הן בתואר השחקן הטוב ביותר (MVP) והן בתואר מלך השערים. ב-9 וב-10 באוגוסט 2007 התקיים בנתניה טורניר סבב כדורגל החופים המקצועני הראשון אי פעם בישראל, "טורניר היהלומים". בטורניר השתתפו ארבע נבחרות: גרמניה, טורקיה, ישראל (המארחת) וצרפת, שלישית בעולם באותה העת. בסיבוב הראשון ישראל התמודדה מול טורקיה וניצחה 3–6. צחי אילוז כבש ארבעה שערים. בגמר ישראל נפגשה עם גרמניה, שניצחה את צרפת בחצי הגמר. ישראל ניצחה 3–4 עם שער ניצחון של אילוז 9 דקות לסיום. את נבחרת צרפת הוביל בתור מאמן, שחקן העבר אריק קנטונה. במשחק על המקום השלישי מול טורקיה, הוא שיחק וכבש שער, בדרך לניצחון צרפתי. ביוני 2008, המפעל השני בחשיבותו באירופה, גביע האתגר בכדורגל חופים של פיפ"א, נערך בישראל. הטורניר היה אמור במקורו להיות משוחק באוסטריה בצמידות לגמר היורו, אך הועבר לישראל ונערך בתאריכים 25 עד ה-27 ביוני 2008. שש נבחרות התחרו על הכרטיס לאליפות אירופה בכדורגל חופים מדרג A: צ'כיה גרמניה הונגריה נורווגיה טורקיה ישראל (המארחת) ישראל בתור המארחת וגרמניה בתור המדורגת ראשונה, דילגו מעל רבע הגמר. במקום זאת הן שיחקו משחק ידידות ביום הראשון של התחרות, בו ישראל ניצחה 4–6 ב-36 דקות. בחצי הגמר ישראל פגשה בטורקיה וניצחה 4–11 עם חמישייה של צחי אילוז וצמד של ערן לוי. בגמר ישראל ניצחה את גרמניה 3–4. ערן לוי, צחי אילוז, לירון פרטוק ושאול מימון כבשו שער כל אחד. ערן לוי זכה בתואר ה-MVP וצחי אילוז בתואר מלך השערים. זו הייתה הזכייה הראשונה של ישראל בתואר כדורגל אירופי כלשהו. ב-1 ביוני 2009 נבחרת ישראל שובצה לבית F במוקדמות גביע העולם בכדורגל חופים 2009 של אזור אירופה, בו שובצו גם נבחרות שווייץ, הולנד והונגריה. הנבחרת יצאה לתחרות כשמאמנה החדש הוא צחי אילוז, שהמשיך למלא גם תפקיד הקפטן. במשחקה הראשון ב-7 ביוני נבחרת ישראל פגשה בשווייץ. ישראל פתחה טוב והובילה לאחר סיום השליש הראשון, אך בסיום המשחק הפסידה 7:4. במשחקה השני, יום לאחר מכן, שיחקה ישראל מול הונגריה, וניצחה לראשונה בתולדותיה במסגרת מוקדמות גביע העולם בתוצאה 2:5. במשחקה השלישי והאחרון בשלב הבתים הפסידה הנבחרת, 4-3, לנבחרת הולנד. למרות ההפסד, הנבחרת העפילה לשלב שמינית הגמר, כאחת משתי הנבחרות הטובות ביותר שסיימו במקום השלישי, והתמודדה יום לאחר מכן מול הנבחרת המארחת ואלופת אירופה הטרייה, ספרד. באותו המשחק הנבחרת הפסידה 2–6 ולא העפילה לתחרות גביע העולם. ב-21 ביוני 2010 נבחרת ישראל שובצה לבית D במוקדמות גביע העולם בכדורגל חופים 2011 של אזור אירופה, בו שובצו גם נבחרות פורטוגל, אנגליה ואסטוניה. הנבחרת השתתפה במוקדמות, כאשר אל הקווים חזר מאמנה הקודם, בני לם. במשחקה הראשון ב-11 ביולי נבחרת ישראל פגשה בפייבוריטית התחרות - פורטוגל. משחק צמוד הוביל את הנבחרת לתוצאה 3:4 לטובת הפורטוגלים בדקה ה-34, אך בתוך דקה וחצי האחרונות של המשחק כבשה פורטוגל 3 שערים והמשחק הסתיים 3:7. למחרת, שיחקה ישראל מול אנגליה, וניצחה בתוצאה המשכנעת 5:2. שליטה ברורה של נבחרת אסטוניה במשחקה השלישי והאחרון של ישראל הובילה להפסד 3:6 ולהדחה מוקדמת ממוקדמות גביע העולם. נבחרת ישראל סיימה במקום השלישי בבית, כתוצאה מהפרש שערים נחות אל מול אסטוניה. בתאריך ה-26 במאי 2011 יצאה נבחרת ישראל בכדורגל חופים לטורניר מוקדמות אליפות אירופה בכדורגל חופים דרג ב' 2012. הטורניר התקיים בבירת שווייץ, ברן. עם ישראל בבית שיחקו גם נורווגיה ואוקראינה. ב-28 במאי 2011 נבחרת ישראל שיחקה במשחק הראשון נגד נורווגיה. במשחק ישראל ניצחה 6:3 לאחר שהייתה כבר בפיגור של 2:0 עם רביעייה של צחי אילוז וצמד של עמר יתים. במשחק השני שהתקיים ב-30 במאי 2011 ישראל פגשה את המקבילה האוקראינית, שבעברה הייתה אלופת אירופה, בידיעה שרק ניצחון יעלה אותה לשלב הבא מכיוון שאוקראינה ניצחה את נורווגיה בתוצאה 3:2. במשחק עצמו הנבחרת הישראלית הביסה את האוקראינים 5:2 עם שערים של אלון לוי, משה עמר, צחי אילוז וצמד שערים של עמר יתים. את הטורניר הנבחרת הישראלית סיימה במקום הראשון והיא עלתה לטורניר גמר אליפות אירופה דרג ב' שיתקיים ב-4-7 באוגוסט 2011 בבירה הרוסית, מוסקבה. שם תנסה לסיים ראשונה מבין 8 נבחרות ולהעפיל לדרג א'. נכון למשחק הידידות נגד כוכבי נבחרת ברזיל שנערך ב-5 ביולי 2019 מאמן - מאמון עאמר עוזר מאמן - לירון פרטוק מנהל הנבחרת - נימר עאמר מאמן שוערים - דני שושן מאמן כושר - איתן פרידמן רופאת הנבחרת - ד"ר מיכל גולדוירט מוקדמות אליפות אירופה בכדורגל חופים: אתונה, יוון, 2007 טורניר היהלומים: נתניה, ישראל, 2007 - מקום ראשון גביע האתגר: נתניה, ישראל, 2008 - מקום ראשון מוקדמות גביע העולם בכדורגל חופים: קאסטיון דה לה פלאנה, ספרד, 2009 מוקדמות גביע העולם בכדורגל חופים: ביביונה, איטליה, 2010 מוקדמות אליפות אירופה בכדורגל חופים דרג ב': ברן, שווייץ, 2011 כדורגל חופים בישראל נבחרת ישראל בכדורגל מדיה וקבצים בנושא נבחרת ישראל בכדורגל חופים בוויקישיתוף סנסציה בנתניה - נבחרת ישראל נצחה את נבחרת אנגליה ישראל הפסידה לרוסיה בתוצאה 12-13 סנסציה באתונה!!! נבחרת ישראל בכדורגל חופים ניצחה את המארחת בתוצאה 2-1 סיכום המסע - נבחרת ישראל בכדורגל חופים טורניר היהלומים של נתניה מביא אקשן יוצא מן הכלל לישראל - beachsoccer.com (באנגלית) גרמניה הדהימה את צרפת ופוגשת את המארחת ישראל בגמר - beachsoccer.com (באנגלית) ישראל משאירה את התואר בבית מילן בן דוד, ‏כדורגל חופים: ישראל זכתה בטורניר היהלומים, באתר ONE‏, 10 באוגוסט 2007 טורקיה וצ'כיה הבריקו ועלו לחצי גמר - beachsoccer.com (באנגלית) ישראל ריגשה ועלתה לגמר גביע האתגר - beachsoccer.com (באנגלית) נבחרת ישראל מחזיקת גביע הצ’לנג’ - Challenge Cup חול יכול - נבחרת ישראל זכתה בצ'לנג' קאפ - Sport5 ישראל - כל הדרך אל הגמר - beachsoccer.com (באנגלית)